Ciblos savivaldybė
Ciblos savivaldybė (latv. Ciblas novads) – buvęs administracinis vienetas rytų Latvijoje, Latgaloje. Administracinis centras – Blontai. Savivaldybė sudaryta 2000 m. reformos metu iš Ludzos rajono dalies, 2009 m. praplėsta. Buvo suskirstyta į 5 valsčius: Blontų, Ciblos, Lydumniekų, Pušmucovos ir Zvirgzdenės. Po 2021 m. administracinės-teritorinės reformos panaikinta, prijungta prie naujos Ludzos savivaldybės.